Diari Oficial de la Generalitat Valenciana


Sumari del DOGV 176, del 09-07-1984 (1984/803151)

ORDRE de 14 de juny de 1984, de la Conselleria de Cultura, Educació i Ciència, per la qual es crea el Consell Assessor de Teatre.
---------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/06/14/(1)/dof/vci/html**

### Dades del document

Número de DOGV
:   176

Data del DOGV
:   09-07-1984

Secció del DOGV
:   DISPOSICIONS GENERALS

Número del document
:   1984/803151


Data del document
:   14-06-1984

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 14 de juny de 1984, de la Conselleria de Cultura, Educació i Ciència , per la qual es crea el Consell Assessor de Teatre.  
La finalització del procés de transferències en matèria de Teatre a la Generalitat Valenciana i la promulgació de la Llei per la qual es coordinen els esforços culturals de les tres Diputacions provincials valencianes, fan que s'obra per al teatre valencià i la cultura en general, una nova etapa que ha de ser decisiva en la seua recopilació i consolidació.   
Es desig de la Conselleria de Cultura, Educació i Ciència, en aquesta nova etapa que comença, comptar-hi amb la participació i col·laboració efectiva dels Col·lectius afectats en la definició de la política teatral a seguir en els pròxims anys. En aquest sentit, les Jornades de Teatre organitzades per aquest departament en el mes de desembre de 1982, es pronunciaren en les conclusions per la constitució d'un Consell Assessor de Teatre, com a òrgan consultiu i de participació en la gestió i administració teatral.   
D'altra banda, l'article cinqué, número dos, del Decret 38/1984, de 2 d'abril, pel qual s'aprova el Reglament Orgànic i Funcional d'aquesta Conselleria, faculta per a la institució d?òrgans assessors específics amb relació a matèries o serveis i que prestaran l'assistència i el concurs al titular del Departament en tots aquells assumptes i activitats que s'estime convenient de sotmetre al seu parer.   
En atenció d'aquests motius, i en ús de les facultats que legalment tinc atribuïdes,   
ORDENE:   
Article primer  
Es crea el Consell Assessor de Teatre, dependent de la Conselleria de Cultura, Educació i Ciència, el qual, com a òrgan de caràcter consultiu, presta assistència i concurs al titular del Departament en tots aquells assumptes i activitats relacionats amb el teatre que estime convenient de sotmetre al seu parer.   
Article segon  
U.-El Consell Assessor de Teatre serà consultat particularment sobre els assumptes següents:   
a) La programació general del Teatre a la Comunitat Valenciana, que anualment elabore la Conselleria de Cultura, Educació i Ciència,   
b) Les línies generals dels Avantprojectes de Llei que, en matèria de Teatre, envie el govern de la Generalitat Valenciana a les Corts Valencianes, per a l'aprovació,   
c) Les directrius bàsiques dels Reglaments i d'altra normativa de caràcter general que s'adopten en l'execució i desenvolupament de les lleis a què fa referència el paràgraf anterior, i   
d) Qualsevol altre assumpte que, en matèria teatral, el Conseller de Cultura, Educació i Ciència estime convenient de sotmetre a la seua consideració.   
Dos.-Sense perjudici de tot açò, per iniciativa pròpia, el Consell Assessor podrà proposar actuacions i directrius sobre l'activitat teatral que es realitze per part de l'Administració Pública en les diverses esferes o pels particulars a la Comunitat Valenciana, o sobre qualsevol altre assumpte que, tot i ser d'interés general, incidesca de manera directa o immediata en la matèria que li és pròpia.   
Tres.-Igualment el Consell Assessor de Teatre haurà de ser escoltat en relació amb la creació d'Entitats Públiques Teatrals per la Generalitat Valenciana, o quan se'n decidesca la participació en aquelles ja creades.   
Article tercer  
Sota la presidència del Conseller de Cultura, Educació i Ciència, el Consell Assessor de Teatre estarà integrat pels membres següents:   
-El Director General de Cultura, com a Vice-president.   
-El Cap del Servei de Música, Teatre i Cinematografia de la Direcció General esmentada, com a Secretari, amb veu però sense vot.   
-Els Vocals que lliurement designe el Conseller de Cultura, Educació i Ciència, entre aquelles persones amb especial qualificació dins del Teatre Valencià en els distints aspectes.   
Article quart  
El Consell Assessor de Teatre podrà funcionar en Ple, amb la composició indicada de l'article anterior, i en les Comissions que acorda amb la composició i les funcions que hi determine, i en les quals farà de Secretari el Vocal que el Ple del Consell Assessor de Teatre designe.   
Article cinqué  
El càrrec de Vocal del Consell Assessor de Teatre serà gratuït, sense perjudici del dret d'aquests a l'abonament de les indemnitzacions per assistències que legalment estiguen establertes.   
Article sisé  
U.-El Consell Assessor de Teatre haurà de celebrar, amb caràcter ordinari, dues sessions anuals.   
Dos.-Se'n faran sessions extraordinàries quan:   
a) Ho convoque el President del Consell Assessor de Teatre.   
b) Ho sol·licite, almenys, un terç dels membres.   
Article seté  
Per tal que el Ple del Consell Assessor de Teatre o les Comissions que hi determine, puguen celebrar sessió vàlidament, hauran de ser presents almenys la meitat més un dels membres que legalment l'integren i, en tot cas, el President i el Secretari, o els qui els substituesquen legalment.   
València, 14 de juny de 1984.   
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI